als_Latn dik_Latn sag_Latn
TIRANE-Pas përfundimit të mbledhjes së Grupit Parlamentar të PD-së, kryeopozitari Lulzim Basha mbajti në deklaratë për mediat, ndërsa tregoi detaje nga takimi i së martës së kaluar me negociatorët europianë David McAllister dhe Knut Fleckenstein si dhe fjalën e presidentit të PPE Joseph Daul dhe eurokomisionerit Hahn në videokonferencën e sotme. Po ashtu Basha tregoi dhe ofertën e kryeministrit Edi Rama për 4 ministra teknikë dhe shtyrjen e zgjedhjeve në 16 korrik.
“Mirëmbrëma ju, faleminderit për kohën sakrificën lodhjen në mbulimin e protestës së opozitës. Më lejoni ta nis me një keqardhje të madhe për fake news që janë publikuar sot. Jam këtu për të zbardhur videokonferencën dhe për t’ju përgjigjur interesimit tuaj. Mesazhi i parë për qytetarët: Sot ju kanë ngopur me rrena. E vërteta është: grupi i PD u mblodh sot për një komunikim me presidentin e PPE Joseph Daul dhe eurokomisionerin Johannes Hahn. Gjatë kësaj video-konference u përcoll shqetësimi i madh i PPE për krizën në Shqipërinë, për situatën e krimit dhe drogës. U përcoll po kështu angazhimi i afatgjatë i BE-së në luftën kundër drogës, çka mund të them se është një lajm i shumëpritur, pasi PD dhe qytetarët e kanë ngritur këtë çështje si një çështje të demokracisë dhe ekonomisë dhe vetë ekzistencës së shtetit shqiptar.
E konsideroj një hap cilësor dhe i tillë është veçanërisht në sfondin e zbehtë të rezolutës së PE për drogën. Ky është një progres i jashtëzakonshëm për Evropën. U rikthye në vëmendje e marta e javës së kaluar. Për të shmangur çdo keqinformim, realizoj në këto momente përgjegjësitë e mia personale për atë çfarë ndodhi të martën e kaluar me McAllister dhe Fleckenstein që u njohën me gjendjen e krimit në Shqipëri dhe kthimin e shtetit shqiptar në një garnizon elektoral. Pasi u njohën me problemet e thella, me shpresën që do të na kontaktonin nëse do kishte zhvillime, pas 30 minutash u ra dakord për dy takime të veçanta në të njëjtin orar në pallatin e kongreseve. Mua dhe delegacionit na u ofrua një dokument me 3 pika, ku paraqiteshin këto propozime. Shtyrja e zgjedhjeve më 16 korrik, zëvendësimi i 4 ministrave të kabinetit Rama me 4 të tjerë teknikë të propozuar nga Rama dhe me miratimin tonë dhe një paketë mikse ku feksnin dëshira për zgjedhjen me konsensus të Presidentit dhe të Avokatit të Popullit. Si edhe
shumicën e KQZ në favor të PD dhe jo kryetarin e saj”, tha Basha.
Basha tha se PD kërkoi ndryshimin e kryeministrit. “Ne kërkuam një kryeministër tjetër, të propozuar nga PS dhe të miratuar nga ne”, tha Basha.
Kreu i PD theksoi se u refuzua kërkesa e tyre për votim elektronik me argumentin se kushtonin shumë para pajisjet dhe implementimi i tyre.
Basha tha se PD nuk kishte asnjë ambicie për Presidentin e Republikës. “Pas kundërpropozimit tone, nuk patëm me asnjë komunikim. Mesa duket pala tjetër ka kundërshtuar propozimin tone”, tha Basha.
Ai theksoi se është i papranueshëm fajësimi i opozitës për krizën. “Ka qenë e papranueshme deklarata e Gabriel se fajin e ka opozita”, ka thënë Basha për deklaratën e zv/kryeministrit gjerman.
“Rama nuk na ka dhënë asnjë garanci për ato që kemi kërkuar. Ndaj ne kërkojmë vetëm dorëheqjen e Edi Ramës dhe vendosjen e një kryeministri teknik”, tha Basha.
(m.k/BalkanWeb)
als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn